Борис Младенов-Young
Кой дълги стихове чете…

chitanka.info

Кой дълги стихове чете

в епохата на интернета

сред информация — море,

заляло цялата планета?

Потъналият в прах сонет

възкръсна за живот отново —

като словесен пистолет

пак „стреля“ сбито, кратко слово.

И аз, старикът белобрад,

запътил се към Оня Свят,

се хвърлих да творя сонети,

защото с времето съм кът,

а в мен не спират да кълнят

безбройни рими и куплети.

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.